
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	                 Bucureşti, 13.02.2008
                  Nr.  Pl.x – 891/2007
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

 asupra propunerii legislative pentru completarea Legii nr.10 din 8 februarie 2001 privind regimul juridic al unor imobile preluate în mod abuziv
 în perioada 6 martie 1945 – 22 decembrie 1989
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru completarea Legii nr.10 din 8 februarie 2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, trimisă cu adresa Pl.x 891 din 17 decembrie 2007, înregistrată cu nr.31/1378 din 18 decembrie 2007.    

Potrivit prevederilor art.75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins această propunere legislativă, în şedinţa din 12 decembrie 2007.

Propunerea legislativă supusă dezbaterii are ca obiect de reglementare completarea art.20 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, cu modificările şi completările ulterioare, cu trei alineate noi, care vizează introducerea unor măsuri protecţioniste pentru chiriaşii care au cumpărat cu bună credinţă imobilele în care locuiau în baza Legii nr. 112/1995.
Iniţiatorii acestei propuneri legisltive sunt Daniela Popa deputat, Bogdan Ciucă deputat, Sabin Cutaş senator  (Grup parlamentar PC), Petru Călian deputat (Grup parlamentar PD-L).
Consiliul Legislativ a avizat favorabil, cu observaţii şi propuneri iniţiativa legislativă, conform avizului nr.588 din 9 mai 2007.
Guvernul,  prin punctul de vedere transmis cu nr.1324 din 1 iunie 2007, nu susţine adoptarea acestei iniţiative legislative, deoarece dispoziţiile propuse sunt inaplicabile şi conduc la necalrităţi, de asemenea, nu se stabileşte clar regimul juridic al locuinţelor, nu se nominalizează ordonatorii de credite care vor purta responsabilitatea realizării fondului locativ.
Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, potrivit adresei nr.26/2136 din 6 februarie 2008.
Comisia pentru drepturile omului, culte şi problemele minorităţilor naţionale a avizat favorabil propunerea legislativă, potrivit adresei nr.25/853 din 14 februarie 2008.

În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat propunerea legislativă susmenţionată, în şedinţa din 13 februarie 2008. 
Din numărul total de 28 membri ai Comisiei juridice, de disciplină şi imunităţi la şedinţă au participat 20 deputaţi.
La dezbateri a participat, în calitate de invitată, din partea Autorităţii Naţionale pentru Restituirea Proprietăţilor doamna Ana Maria Valica - director. 
În urma dezbaterilor membrii Comisiei au hotărât, cu majoritate de voturi (7 voturi împotrivă), să propună plenului Camerei Deputaţilor respingerea propunerii legislative pentru modificarea Legii nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, republicată, cu modificările şi completările ulterioare, întrucât prin această iniţiativă legislativă sunt introduse dispoziţii inaplicabile care conduc la neclarităţi în ceea ce priveşte „fondul de stat gestionat de Primării şi Ministerul Lucrărilor Publice şi Amenajării Teritoriului”.
În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.
                   PREŞEDINTE,                                                   SECRETAR,

                   Sergiu ANDON                                                 George BĂEŞU
Expert  
Silvia Olaru

